
Շիրակի թեմի առաջնորդ Միքայել եպիսկոպոս Աջապահյանը համաձայն է ընտրվելու դեպքում լինել Պոլսի պատրիարքը: NEWS.am-ի հետ զրույցում Շիրակի թեմի առաջնորդը նշել է, որ սկզբունքորեն չի կարող հրաժարվել ընտրվելու հեռանկարից:


«Որպես հոգեւորական՝ պատրաստ եմ աշխատել ամենուր, բայց չեմ կարծում, որ իմ հնարավորություններն այդքան մեծ են ընտրվելու: Օրը կգա բարին էլ հետը, ամեն դեպքում իմ սկզբունքին դեմ է հրաժարվելը, որեւէ պատասխանատվությունից չեմ հրաժարվում: Սակայն, սա չի նշանակում, որ ոտքով-ձեռքով պիտի մտնեմ այս մրցապայքարի մեջ, չնայած սա մրցապայքար չէ, սա հոգեւոր պատրիարքի ընտրություն է»,- ասաց նա:


Աջապահյան եպիսկոպոսի հայրը Թուրքիայում է ծնվել: Ըստ կարգի, Պոլսո պատրիարքության տիրապետության հետ կապ ունեցող յուրաքանչյուր բարձրաստիճան հոգեւորական ըստ էության կարող է պատրիարքի աթոռի հավակնորդ համարվել:


«Այդպիսի մի յոթ-ութ հոգի կան: Խաժակ Սրբազանը կարող է լինել, Նավասարդ Սրբազանի հայրն էլ պոլսեցի է, ծագման առումով ինքն էլ իրավունք ունի առաջադրվելու: Միքայել Սրբազանի հայրն էլ Թուրքիայում է ծնվել՝ Կիլիկիայում: Երուսաղեմի Սեւան Սրբազանի հայրն էլ Թուրքայում է ծնվել, էլի անուններ կան, թող գան, ես ոչ մի խնդիր չունեմ: Աստված թող տնօրինի», - ասել է Պոլսո աթոռի տեղապահ Գարեգին արք. Բեքչյանը՝ սփյուռքահայ «Հայձայն» պարբերականին տված հարցազրույցում:


Մանրամասները՝ սկզբնաղբյուրում
